Michael Nyman
Maiklas Naimanas (angl. Michael Laurence Edward Nyman; g. 1944 m. kovo 23 d. Stratforde) – britų kompozitorius, minimalistinės muzikos pradininkas bei populiarintojas, grupės Michael Nyman band lyderis, pianistas, muzikologas, fotografas, kinematografas. Maiklas Naimanas muziką kuria dramos teatrui, šokiui, operai, madų demonstravimui. Visgi plačiausiai ši universaliai talentinga asmenybė savo tėvynėje Jungtinėje Karalystėje ir už jos ribų yra žinoma dėl kuriamos muzikos kino filmams. M. Naimano muzika skambėjo žymiajame režisierės Jane Campion filme „Fortepijonas“ (The Piano), o su režisieriumi Peter Greenaway kompozitorius bendradarbiavo kuriant net 11 filmų.